
Cuelyn Wever- Ormes 


PROME MINISTER 


Maestro y alumnonan di Maria Goretti College ta cera un 
aña escolar cu hopi alegria 


DESPUES DI HOPI ESFUERSO, A LOGRA PA 
"UPGRADE" E SISTEMA DI CORIENTE, PA ASINA 
POR PONE UN орн melo CADA KLAS 


Diahuebs 6 di Juli, Prome Minister Evelyn Wever-Croes hunto 
cu Minister di Enseñansa Endy Croes a bishita Maria Goretti 
College na Paradera, pa un momento hopi special. Despues 
di hopi esfuerso, e scol a logra pa "upgrade" e sistema di 
coriente, pa asina por pone un airco den cada klas. Prome 
Minister a expresa di ta sumamente contento cu e scol a logra, 
mirando cu esaki ta un deseo cu nan tabata tin di hopi tempo 
caba. Por a nota e alegria cerca e maestro y muchanan na 
momento cu e mandatarionan a cende e airconan. E logro 
aki sigur ta permiti maestro y alumnonan cera un aña escolar 
cu hopi enthusiasmo, mirando cu pa e aña escolar nobo nan 
lesnan Іо wordo duna den un ambiente mas comfortabel. 


Un danki ta bay na cabesante Juffrouw Mirla De Cuba-Tromp, 
demas docente y mayornan di tur e alumnonan cu a contribui 
cu e recaudacion di fondo pa por a logra "upgrade" e sistema 
di coriente. Tambe un danki na Minister Endy Croes pa su 
esfuerso den haci esaki posibel, ya cu un di e retonan mas 
grandi den cierto scolnan ta cu e coriente actual no ta carga pa 
por tin un airco den cada klas. 


Pa Maria Goretti College e ciere di aña escolar 2022 - 2023 
ta uno yena cu cosnan positivo. Adicional di tin un airco den 
cada klas, e scol aki tambe a logra gana e proyecto di Edutech. 
Si tur cos bay bon, e scol lo habri un aña escolar nobo cu 
borchinan digital den klas, pa asina e muchanan por siña nan 
lesnan na un manera mas eficiente. 


"Mi ta gradici cada un di bosonan cu a haci esaki posibel. Mi 
ta spera cu e aña escolar nobo, trece hopi cosnan positivo pa 
Maria Goretti College. Masha pabien y cu boso disfruta di boso 
vakantie bon тегесі," Prome Minister a expresa. 

Diamars4 dijuliden Consehodi Minister atrata e recomendacion 
di DOW conhunto cu Arutram/Arubus N.V. unda nan ta propone 
pa laga e tram core den centro di ciudad. 

E conseho aki a wordo discuti 29 di juni, durante un reunion 
entre DOW y Arubus pa e posibilidadnan pa loke ta trata e 
tram y asina trece balanse entre e trafico di tram y auto den 
centro di ciudad. 


E proposicion den su totalidad ta pa cera e caminda mei mei 
di Caya Betico Croes pa trafico di auto, dialuna pa diabierna 
entre e orario di 1pm pa 4:30pm pa duna espacio pa e Arutram 
por pasa. Conseho di Minister a apropa e propisicion di DOW 
y Arubus y esaki lo bai na vigor desde 10 di juli 2023. 


CONCEHO DI MINIC: 

Durante Conseho di Minister, Minister di Transporte, Sr. 
Ursell Arends tambe a trece atencion na e proposicion di 
comerciantenan di centro di ciudad pa laga e tram core 
den funcion di transporte entre e waf di Oranjestad unda e 
bishitantenan di cruiseships ta баһа, te cu fin di ‘сауа grandi' 
cual ta dilanti 'Djispie's'. Esaki enbes di den funcion di "Tour". 
Na fin di caya, e tram lo por tuma un pauze di mas o menos 15 
minuut. E proposicion aki lo mester wordo evalua ainda. 


Minister Arends ta di opinion cu un centro di ciudad unda e tram 
y otro vehiculonan por coexisti cu otro lo mehora e experiencia 
general di transporte tanto pa e ciudadano como pa turistanan. 
Esaki por ta un aporte positivo pa un ambiente mas eficiente 
den centro di ciudad. 

MINISTER XIOMARA MADURO A REPRESENTA 
ARUBA NA CELEBRACION DIA DI BANDERA 
DI CORSOU 

Diadomingo dia 2 di juli ultimo, nos Pais ruman Corsou a 
celebra Dia di Bandera. Pa e ocasion special aki Minister di 
Finansa y Cultura Xiomara Maduro a representa nos Pais 
na e ceremonia riba Brionplein. Tabata un bunita ceremonia 
cu a wordo acompaña pa un bunita programa cu discurso, importante pa e lasonan di hermandad entre Aruba y Corsou 
reconocemento na ciudadanonan cu a destaca, manifestacion semper keda fuerte, y pa nos ta presente na momentonan cu 
cultural y musica. ta importante pa nos Pueblonan. Minister Maduro ta felicita 

y gradici e Pueblo di Corsou pa recepcion cariñoso pa e 
Pa Minister Maduro tabata un placer pa por a comparti un Mandatario па su yegada na Plaza Brion y pa e hospitalidad 
rato cu e mandatarionan di Gabinete Pisas y tambe pa por brinda na Dushi Corsou. 

POTRETNAN DI CELEBRACION 
DIA DI BANDERA DI CORSOU 

Awe tardi Minster di Turismo y Salud Pulbico, sr. 
Dangui Oduber, hunto cu tur e partersnan di cuido 
a yega na un consensus, pa traha hunto y asina | 
mehora e sistema di cuido na Aruba. Palabracion 
concreto a wordo haci pa asina mantene un sistema 
di cuido sostenibel, unda tambe a inclui medidanan 
pa reforsa e structura di cuido di salud. Tur partido 
ta determina pa intensifica nan colaboracion pa 
beneficio di e poblacion Aruba. 


E acuerdo historico aki a keda firma door do 
Ministerio di Salud, Algemene Ziektekosten 
Verzekering (AZV) , dr Horacio Oduber Hospital 
(HOH), Instituto Medico San Nicolas (ImSan), 
Huisarten Vereniging Aruba (HAVA), Asociacion 
di Specialista Hospital di Aruba (ASHA), Wit 
Gele Kruis, Vereniging Apothekers Aruba (VAA), 
Fundacion Salud Mental Aruba Respaldo, 
Kwaliteitsinstuut y Healthy Lifestyle Center. 

E acuerdo ta subraya e necesidat di garantisa calidat y 
sostenibilidat di cuido di salud y ta inclui medidanan pa reforsa 
e structura di cuido di salud. Partidonan ta di acuerdo cu hunto 
mester traha pa beneficio di Aruba. 


Dentro di e acuerdo di cuido aki, tur partido a compromete 
nan mes na un suma di prinsipionan, cu lo forma e base di 
colaboracion den un marco presupuestario di varios aña. A 
identifica algun prioridadnan en comun, manera reforsamentu 
di e prome Ііпӣ, soluciona problema di cuido di emergencia, y 
intensificacion di esfuersonan pa trata condishonnan relaciona 
cu estilo di bida. E prioridadnan aki lo wordo converti na 
proyectonan concreto, cu lo wordo trata cu determinacion. 


E acuerdo ta carga aprobacion di ful e sector medico di locual 
aricibi yudansa di profesor dr. Patrick Jeurissen, economista di 
salud di Radboud UMC na Hulanda. Comparacionnan ta mustra 

cu Aruba tin un amplio pakete di cuido di salud pa residentenan 
y turistanan cu ta disponibel na ргіјѕпап rasonabel. Ма mes 
momento, ta nesesario tuma algun medidanan pa traha ariba 
problemanan existente y pa mantene e cuido di salud bon y 
pagabel pa futuro. 


Pa supervisa e implementacion y progreso di e proyectonan 
aki, lo forma un organisacion di profesionalnan, di locual tur 
e partidonan lo tin un representante. E acuerdo aki ta un 
documento dinamico cu den futuro por ser amplia cu mas 
partidonan y por trata diferente topiconan den cuido. 


Minister Oduber ta sostene e meta di e acuerdo, specialmente 
e principio y enfoke ariba e pacient. Un alegria pa mira cu 
sector di cuido ta uni pa mehora e calidad di cuido pa nos 
hendenan di Aruba y pa mantene e prima uno pagabel ра аме 
y futuro. 


Cu e acuerdo historico aki, Aruba a tuma un stap importante 
pa mehora e cuido di salud, garantisando esaki pa Aruba. 

Continuacion POTRET МАМ DI ACUERDO HISTORICO PA CUIDO DI SALUD DURADERO... 


SOCIAL-ECONOMISCHE RAAD TA DUNA 

CONSEHO PA UN TRANSICION DI ENERGIA 
INCLUSIVO 


Cu produccion di energia mester bin di fuentenannan mas limpi 
y renobabel, ya no ta un duda. Loke si ta sumamente crucial 
pa considera ta cu tur ciudadano por participa y beneficia di e 
transicion aki. 


Riba 7 di juli, Minister di Asuntonan Economico, Comunicacion 
y Desaroyo Sostenibel, sr. Geoffrey Wever, conhuntamente 
cu Minister di Energia, Labor y Integracion, sr. Glenbert 
Croes, а ricibi un splicacion amplio гіра e conseho “Inclusieve 
Energietransitie” di Sociaal- Economische Raad (SER) 


Den cuadro di desaroyo sostenibel y inclusivo, minister Wever a 
pidi SER conseho con pa garantisa cu tur grupo den sociedad, 
incluyendo e grupo cu ta financieramente mas vulnerabel por 
participa y beneficia di e transicion pa energia renobabel. 


SER a enfoca riba e principio cu tur cuidadano tin derecho di 
beneficia di e transicion, principalemente esunnan cu ta den un 
posicion financiero mas vulnerabel mirando cu e porcentahe 
cu ta bai na paga coriente a base di entrada di e grupo aki, ta 
uno relativamente halto. 


Actualmente tin mas o menos 1000 cas na Aruba cu tin un 
instalacion di solar panel, esaki ta solamente 2.6% di e totalidad 


м A и 2 ж- 
di casnan па Aruba unda си e mercado solar mes a mira un 
crecemento di 108% entre 2014 cu 2019 


E retonan cu SER a identifica ta e situacion financiero precario 
di hopi hogar, hopi ta esnan cu ta huur un cas y no ta doño di 
e cas, ademas hopi di e daknan di cas ta den mal condicion. 


E conseho a refleha ariba entre otro e capacidad di e grid di 
coriente pa facilita e transicion, tambe e simplificacion di e 
proceso pa por haya keuring pa solar panels y por ultimo e 
posibilidad di por haya financiamento. 


Ta conclui cu e mihor opcion pa cu energia renobabel na Aruba 
awor ta un combinacion di energia abase di solo y biento. E 
mihor opcion ta pa construi “Solar Parks” cu e gruponan di 
mas vulnerabel den nos sociedad por beneficia di dje y ta yuda 
reduci costo di bida. 


Minister Geoffrey Wever ta gradici SER рае conseho*Inclusieve 
Energietransitie”, un conseho cu lo contribui pa traha maneho 
pa asina tur grupo den nos sociedad por participa y beneficia 
di e transicion pa energia renobabel, cu ta un fundamento 
esencial pa ta un pais inclusivo. 

MINISTER ENDY CROES TA FELICITA E CUATER 
INSTITUCIONNAN PRINCIPAL DI ENSEÑANSA SUPERIOR 
DEN PARTI CARIBENSE DI REINO HULANDES CU A 

FIRMA 2 MOU BENEFICIOSO 


Universidad di Sint Maarten, Universidad di Curacao, Universidad di Aruba 
y Instituto Pedagogico Агибапо a firma dos MoU pa un colaboracion mas 
estrecho y intercambio entre facultad di personal y studiante 


Dia 25 di juni 2023, cuater instituto principal di enseñansa 
superior y investigacion den e parti Caribense di Reino 
Hulandes a firma dos Memorandum of Understanding (MoU) 
pa un colaboracion mas estrecho y intercambio entre facultad 
di personal y studiante. Directora di Instituto Pedagogico 
Arubano (IPA) drs. Marilyn Richardson, rector di Universidad 
di Aruba (UA) Prof. dr. Viola Heutger, presidente di Universidad 
di Sint Maarten (USM) Prof. dr. Antonio Carmona Baez y 
representante di University of Curacao Prof. dr. Elisabeth 
Echteld a reuni na University di Sint Maarten (USM) na Pond 
Island durante fin di siman pa dialoga riba diferente aspecto, 
entre otro, colaboracion, programa di intercambio den Reino 
Hulandes pa sostene Studiesucces y un mayor desaroyo 
di enseñansa superior den region. Tambe Sra. Julisca van 
Rossum di Ministerio di Enseñansa, Cultura y Ciencia di 
Caribe Hulandes, y Sr. Wladimir Kleinmoedig di Ministerio 
di Enseñansa, Ciencia, Cultura y Deporte di Curacao tabata 
presente den e ocasion aki. 


Un MOU a afirma e compromiso cu a haci na aña 2014 entre e 
institutonan di Caribe (UNICARIB) pa coopera den desaroyo di 
curiculo, comparti recurso y investigacion. E di dos documento 
cu a firma ta segura “partnership” den programa di intercambio 
di studiante, reconocemento di credito y intercambio profesional 
y academico entre miembro di facultad y personal den cuadro 
di Strategic Education Alliance (SEA). 

A aloca fondo pa intercambio di studiante durante e ultimo 
Vierlandenoverleg (410) caba na januari di aña aki, momento 
cu Minister di Enseñansa di Hulanda, Curacao, Aruba y Sint 
Maarten a compromete pa traha cu e universidadnan den 
region pa eleva calidad di enseñansa den Caribe. Un di e 
acuerdonan cu a haci ta e coordinacion di un aña di fundacion 
preacademico cu ta enfoca riba e preparacion di studiante pa 
enseñansa superior den region of na Hulanda. Tambe durante 


e reunion, e cuater institucionnan di enseñansa superior den e 
parti Caribense di Reino Hulandes a compromete pa establece 
Caribbean Higher Education Council of the Kingdom of the 
Netherlands (CHECK). 


Banda di esaki, CHECK lo traha den colaboracion estrecho cu 
SEA. SEA a wordo estableci na september di aña 2022 durante 
e conferencia di trabou na Aruba, unda representante di instituto 
regional dienseñansa superior a reuni cu tur cuater (4) ministerio 
y entidad publico di Saba, Sint Eustatius y Boneiro. Siguiendo 
e experencia di programa di intercambio Europeo Erasmus 
+, a crea SEA+ pa facilita intercambio den Reino Hulandes. 
Intercambio di studiante lo inicia aña academico 2023-2024 
y e studiantenan lo por permanece maximo un semester den 
exterior. Na cada institucion tin un Departamento di Asunto 
Internacional cu lo coordina e programanan di intercambio. E 
beca lo cubri e gastonan di biahe y estadia. 

Finalmente, Minister Endy Croes ta felicita Universidad di 
Sint Maarten, Universidad di Curacao, Universidad di Aruba y 
Instituto Pedagogico Arubano cu e acuerdonan beneficioso cu 
nan a firma. Hunto nos ta logra! 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA АМА DI UNION Y POSITIVISMO! 


